ที่ปรึกษา "ทรัมป์" เสนอยกเลิกผูกติดเงินดอลลาร์ฮ่องกง-สหรัฐ หวังลงโทษจีน - FINNOMENA
ความเคลื่อนไหวดังกล่าวเกิดขึ้นในขณะที่คณะทำงานของ ทรัมป์ กำลังพิจารณาทางเลือกต่างๆ ในการลงโทษจีน หลังจากที่จีนบังคับใช้กฎหมายความมั่นคงฉบับใหม่ในฮ่องกง
9 ก.ค. 2563

ความเคลื่อนไหวดังกล่าวเกิดขึ้นในขณะที่คณะทำงานของ ทรัมป์ กำลังพิจารณาทางเลือกต่างๆ ในการลงโทษจีน หลังจากที่จีนบังคับใช้กฎหมายความมั่นคงฉบับใหม่ในฮ่องกง
ทั้งนี้ข้อเสนอดังกล่าวยังไม่มีการขยายผลไปถึงเจ้าหน้าที่ระดับอาวุโสของทำเนียบขาว  ทำให้ประเด็นดังกล่าวยังไม่ได้มีการผลักดันอย่างจริงจังในขณะนี้
นอกจากนี้ ข้อเสนอดังกล่าวยังเผชิญกับการต่อต้านอย่างรุนแรงจากเจ้าหน้าที่รายอื่นๆ ในคณะทำงานซึ่งมีความกังวลว่า การตัดสินใจยกเลิกการผูกติดค่าเงินอาจจะส่งผลกระทบกับธนาคารของฮ่องกง และสหรัฐเท่านั้น ไม่ใช่กับธนาคารของจีน
ทั้งนี้ สกุลเงินดอลลาร์ฮ่องกงได้ผูกติดกับสกุลเงินดอลลาร์สหรัฐมาตั้งแต่ปี 2526 ซึ่งจะทำให้ค่าเงินดอลลาร์ฮ่องกงสามารถแกว่งตัวได้ภายในกรอบที่กำหนดไว้อย่างเป็นธรรม โดยมีค่ากลางอยู่ที่ราว 7.8 ดอลลาร์ฮ่องกง/ดอลลาร์สหรัฐ
ที่มา : https://www.bloomberg.com/news/articles/2020-07-07/trump-aides-weigh-proposals-to-undermine-hong-kong-s-dollar-peg
แท็ก:
แชร์บทความ: